Kati Tikenberg - Aeternum Koolitus ja Konsultatsioonid
Olen lõpetanud Tallinna Ülikooli andragoogika eriala ning Akadeemias Nord magistriõppes psühholoogia eriala. Töötamaks sisekoolitaja/konsultandina olen omandanud lisaks just selle eriala kõrgharidusele suures mahus praktilisi psühholoogilisi täiendkoolitusi.
Olen läbinud NLP (neurolingvistiline programmeerimine)-master practitioneri väljaõppe ja sisekoolitaja-konsultandi arengukursuse. Olen töötanud koolitaja-konsultandina tänaseks kümme aastat. Enne koolitajana tegevuse alustamist olen olnud tegev erasektoris koolitusprojektijuhi ametikohal ning tegelenud erinevate rahvusvaheliste koolitusprojektidega. Olen olnud ka toitlustusettevõtte asutaja ja juht ning kanda kinnitanud ka konverentside korraldamisel ja juhtimisel.
Mulle meeldib väga teha algust uute projektidega, uued ideed „käivitavad” ja annavad mulle palju lisaenergiat. Olen olnud üks mentorite arenguprogrammi väljatöötajatest ning osalenud mitmetes pikaajalistes juhtimisalastes koolitus- ning supervisiooniprotsessides. Olen viinud läbi ka koolitusele eelnevaid intervjuusid ja välja töötanud e-koolituste programme.
Üks viimase aja huvitavamaid projekte, mis on andnud mulle mitmekülgset ja teistsugust vaadet juhtimisele, on olnud osalemine Noored Kooli programmis ning seeläbi töötamine õpetajana kaks aastat koolis (õpetasin 7.-9. klassi õpilastele eesti keelt ja kirjandust). Usun, et seesugust kogemust oleks vaja kõikidele organisatsiooni tippjuhtidele, kuna see avab täiest teistsuguse perspektiivi liidriks olekule ning inimeste juhtimisele.
Koolituste läbiviimisel pean väga oluliseks pakkuda inimestele hästi organiseeritud teadmisi, mis aitavad neil saavutada teatud muutusi enda tööelus, enese sisemises häälestuses ning kokkuvõttes aitab see kaasa organisatsiooni terviklikule arengule.Samuti on minu jaoks oluline näidata inimestele organisatsiooni süsteemsust, kuidas üks valdkond on teisega seotud ja mille kaudu eelkõige jõuda soovitud muutuste saavutamiseni. Sõbrad iseloomustavad mind alatise positiivse ja särava olekuga.
Tel: +372 524 9332
kati(at)aeternum.ee